Document ID: /fineweb-2-swissfilter-quality_10-filterrobots/filtered/01307.jsonl.gz/946

(Recension për librin “Imzot Nikollë Kaçorri” personaliteti kryesor i pavarësisë së Shqipërisë)
Në këtë libër janë shkruar shumë matriale, kumtesa, dokumenta, dëshmi nga shumë studiues të trojeve etnike shqiptarë dhe nga diaspora, për një figurë të madhe atdhetarë të kombit tonë Imzot Nikollë Kaçorri і cili dha një kontribut të madh kur u bë shpallja e pavarësisë së Shqipërisë. Ky libër u botua me rastin e 155 vjetorin e lindjes së Imzot Kaçorrit dhe me 100 vjetorin e shkuarjes së tij në amshim, duke u mbajtur një session shkencor në Durrës me datën 3 qershor 2017. Në këtë libër janë botuar të gjitha shkrimet e rreth 20 studiusve që morën pjesë në këtë sesion shkencor, ku të gjithë temat e tyre ishin përkushtuar jashtëzakonisht shumë për këtë personalitet të shquar shqiptar, me perfundimin e leximit të këtij libri menjëherë kuptojmë rëndësinë e madhe që ka ky libër për historinë shqiptare, ku janë paraqitur shumë tema interesante dhe të analizuara shumë mirë në këndvështrime të reja, duke sjellur fakte të reja për historiografinë shqiptare të kësaj figure historike.
Ajo që e bënë edhe me të veçantë këtë libër është mënyra e trajtimit të temave të ndryshme për Imzot Nikollë Kaçorrin, duke filluar nga jeta dhe veprimtaria e Kaçorrit në kuvendet Kombëtare, kontributin e tij në themelet e shtetit shqiptarë, pastaj veprimtarinë e tij si klerik katolik dhe si atdhetar і shquar, po ashtu në këtë libër paraqitet nga studius të tjerë roli і imzot Kaçorrit në qeverinë e Vlorës, memorandum і Dom Nikollë Kaçorrit dhe atdhetarve të tjerë dërguar mbretit dhe perandorit të Austro˗Hungarisë Franz Jozefit e deri tek përjetësimi і tij në këngët popullore shqiptare, duke na bërë me dije kontributin e madh të Imzot Nikollë Kaçorrit për themelimin e shtetit shqiptarë, si dhe në këtë libër flitet edhe për përkujtimin dinjëtoz të imzot Kaçorrit pasi që shteti shqiptar e priti më heshtje ardhje e eshtrave të tij në Shqipëri dhe në fund të këtij libri janë vendosur edhe disa fotografi të të gjithë pjesëmarrsëve në sesioni shkencor në Durrës. Tani do të shkruajë disa të dhëna kryesore për jetën dhe veprimtarinë e të madhit Imzot Nikollë Kaçorrit të marrura nga ky libër і cili ka vlera artistike që e pasurojnë historinë shqipe.
İMZOT NIKOLLË KAÇORRI˗ Lindi në fshatin Krejë, Lurë në vitin 1862 i cili rridhte nga një familje me besim të përzier nga babi katolik dhe nga nëna myslimane, ku falë zgjuarsisë dhe dëshirës për tʹu shkolluar, Nikolla і vogël ra në sy të arkipeshkvit të Durrësit në atë kohë, і cili u kujdes që ta shkollonte dhe ta bënte meshatar. Me 1884 mbaroi studimet filozofike˗teologjike për meshatar dhe u shugurua në Shkodër. Me kalimin e kohës kompletohet me shkollë të rregullt, kulturë të lartë duke mbaruar në vitin 1890 në Zvicër për teologji, politikë, filozofi e magjistraturën, kjo gjithçka me ndihmën e kishës dhe priftërinjve.Ai ishte sekretar і Arqipeshkëvisë së Durrësit, ku shërbeu për njëzet vjet, Imzot Kaçorri ishte edhe ndër të parët që merrë pjesë në organizimin e shoqërive patriotike si “Vllaznia“,“Bashkimi“ ku atje takoheshin intelektualet më zë duke veçuar bashkëpunimin e ngushtë me Abdi Toptanin dhe Mustafa Merlikën, duke pasur si problem primar rilindjen e Shqipërisë,arsimimin e shqiptarëve etj. Kaçorri mori pjesë edhe në shumë kongrese të tjera si në Kongresin e Manastirit, pastaj në Kongresin Kombëtar të Elbasanit, edhe pse i ndjekur ky personalitet asnjëherë nuk i shkëputi lidhjet me çetat kryengritëse. Në nëntor të vitit 1912 si delegat i Durrësit mori pjesë në Kuvendin e Vlorës dhe firmosi dokumentin e pavarësisë me siglën “Kaçorri῎. Në mbledhjen e 41 delegatëve që kishin mbërritur në Vlorë, atdhetari Nikollë Kaçorri ngrihet e thotë:
“Në qoftë për nesër, vdesim sot, o flamur o vdekje!῎
Këto thirrje u bënë himn për të gjithë pjesëmarrësit,dhe në këto moment mund të themi se del si figura atdhetare. Pas gjithë kësaj së bashku me shumë atdhetarë të tjerë imzot Nikollë Kaçorri emigroi në Austri ku qëndroi tri vjet në Vjenë deri sa vdiq më 29 maj 1917, nga një sëmundje e pashërushme,duke lënë amanetin për tʹiu kthyer eshtrat e tij në Shqipërinë e tij të dashur.
Shoqata e Intelektualëve Shqiptar “Trojet e Arbrit“ Prishtinë
Shoqata e Shkrimtarëve “Shtjefën Gjeçovi“ Zym
FTOJNË PËR PJESËMARRJE NË SESIONIN SHKENCOR KUSHTUAR
ATË SHTJEFËN GJEÇOVIT
Me rastin e 90-vjetorit të vrasjes se Atë Shtjefën Gjeçovit në Zym të Hasit, komuna e Prizrenit, më 30 nëntor 2019, organizojnë sesionin e IV të veçantë shkencor:
Tema: ATË SHTJEFËN GJEÇOVI
Temat ku mund të përqendrohen studiuesit janë:
· Rinia dhe shkollimi i Atë Shtjefën Gjeçovit
· Fillet e veprimtarisë fetare dhe kombëtare në Troshan dhe Rubik
· Veprimtaria kulturore fetare dhe kombëtare në Zllakuqan të Klinës
· Hapja e Shkollës Shqipe në Zllakuqan
· Hapja e Shkollës Shqipe në Laç
· Pjesëmarrja në Kuvendin e Bajrakut të Kurbinit
· Udhëheqja e Kolegjit Françeskan në Shkodër
· Misioni në Gomsiqe dhe hapja e Shkollës Shqipe
· Bashkëpunimi me Imzot Nikollë Kaçorrin dhe sjellja e armëve nga tregjet evropiane për kryengritje
· Radhitja në çetat e luftëtarëve të lirisë
· Gjeçovi dhe Lufta e Vlorës
· Pjesëmarrja në Kuvendin e Lezhës (më,7 korrik 1913) me krerët e Mirditës, Pukës, Lezhës e Zadrimës organizuar prej Abatit për shpalljen mbret të Shqipërisë të Prenkë Bibë Dodës
· Veprimtaria e mbledhjes së së folklorit në Troshan dhe vjelja e materialeve nga goja e popullit
· Hapja e Shkolles Shqipe në Prekal në vitin 1917
· Famullitar në Vlorë më 1920 dhe interesimi i tij për traditat e Laberisë
· Emrimi sekretar i Provincës Françeskane, më 7 qershor 1923
· Mbledhja e së drejtës zakonore dhe kodifikimi i Kanunit të Lekë Dukagjinit
· Bashkëpunimi i Atë Shtjefën Gjeçovit me shkrimtaren dhe studiuesen gjermane Marie Amelie Von Godin në përgaditjen e Kanunit të Lekë Dukagjinit në gjuhën gjermane
· Veprimtaria letrare e Atë Shtjefën Gjeçovit
· Përkthimet e Atë Shtjefën Gjeçovit
· Puna në veprën shkencore për Arqipeshkvinë e Tivarit Metropolis Antibarensis
· Veprimtaria kombëtare, fetare dhe arsimore në Zym të Hasit
· Kontributi i Gjeçovit dhënë shkollës shqipe – si pedagog, hartues të teksteve shkollore, themelues i bibliotekës dhe ekskurzionit shkollor
· Vrasja e Atë Shtjefën Gjeçovit më 14 tetor 1929 në Zym të Hasit
· Jehona e vrasjes së Atë Shtjefën Gjeçovit
Ftohen që të gjithë studiuesit që dëshirojnë të marrin pjesë në këtë sesion të veçantë shkencor dhe që kanë materiale të pabotuara deri më tani lidhur me veprimtarinë kombëtare, arsimore, kulturore, shkencore dhe fetare të Atë Shtjefën Gjeçovit, që deri më,30 tetor 2019, t’i dërgojnë në këto adresa:
Nue Oroshi
Frrok Kristaj
<email-pii>
Ju mirëpresim!
Nëse se mbani mend emrin Azet, duhet t’ju kujtohet hiti “S’kam kohë” në bashkëpunim me Zunën, me të cilin djemtë ndezën skenën e Gjermanisë mbrëmjen e kaluar. Ata performuan në eventin më të madh të muzikës “Hype Awards” i cili mbahej për herë të parë në Gjermani. Në këtë event të rëndësishëm u ndanë çmime për artistët më të mirë hip-hop që kanë bërë muzikë në gjuhën gjermane.
Azet së bashku me grupin e tij “KMN Gang” ishin të nominuar në dy kategori dhe fituan çmimet “Best Crew” dhe “Best Collabo Album”. Azet, emri i vërtetë i të cilit është Granit Musa, ka lindur në Kosovë dhe prej kohësh jeton në Gjermani, ku ushtron dhe aktivitetin e tij në muzikë.
Ai ka sjellë plot këngë që kanë rezultuar të suksesshme dhe janë pëlqyer menjëherë nga publiku. Ndër to mund të përmendim bashkëpunimet e shumta me Noizyn, si “Kriminell”, “Nummer 1”, apo bashkëpunimi me Raf Camora-n, “Qa bone”. Së shpejti, Azet do të mbajë një tur në Ballkan dhe në profilin e tij në Instagram ka ndarë me ndjekësit datat dhe qytetet në të cilat do të performojë.
Të nderuar pjesëmarrës, më lejoni të elaboroj, shkurtimisht, ecurinë e projektit, në përgjithsi, në cilësinë e bashkautorit të kësaj ekspozite. Për të ardhur deri ketu, unë së bashku me Dr. Sadik Krasniqin, në vlerësimin tonë si bashkautorë, kemi paraparë që projekti t’i këtë tri faza të realizimit:
Faza e parë i ka paraprirë hulumtimeve të materialeve në terren, qoftë hulumtime në Kosovë dhe jashtë vendit, si hulumtime në Gjermani, Zvicër, Itali, SHBA e tjerë, duke na mundësuar të kemi një fond me koleksione të ndryshme, objekte tredimensionale, relikte të ndryshme dhe fotografi të Presidentit Rugova, të bashkëpunëtorëve të tij, që i përkisnin periudhës së tij.
Mbledhja e këtij fondi muzeal ka rezultuar me hapjen ekspozitës Statike në Muzeun Kombëtar të Kosovës, me 24 maj 2018, me rastin e ditës së Presidentit të Kosovës, të cilën ditë vet Presidenti Rugova e ka inauguruar si “Ditë të Presidentit”, sepse po në këtë datë, në vitin 1992, janë mbajtur zgjedhjet e para parlamentare dhe Presidenciale. Ekspozita në fjalë ka qenë e hapur për publikun, deri në fillim të këtij viti, në ambientet e Muzeut të Kosovës, që rezulton edhe me përmbylljen e fazës së parë të këtij projekti.
Ndërsa faza e dytë e projektit, është ekspozita lëvizëse, e cila do të rrugëtoj nëpër të gjitha qendrat e Evropës, që për herë të parë është hapur zyrtarisht në Cyrih, më 21 janar të këtij viti, në 13 vjetorin e vdekjes së Presidentit Rugova. Pra, tani jemi këtu, para jush, për ta prezantuar këtë ekspozitë, me karakter historiko-muzeor, në të cilën pasqyrohet saktë dhe në mënyrë fakto-grafike veprimtaria e Presidentit Rugova.
Ndërsa faza e tretë dhe e fundit është publikimi një libri, i cili do të prezantohet këtu. Ky libër ngërthen në vete një gjithëpërfshirje e gjithë gamës të aktivitetit shumëdimensional të Presidentit Rugova, që fillon nga trungu i gjenaologjisë familjare, nga femijëria e tij dhe deri te formimi i tij intelektual dhe politik, në fund të viteve të `80-ta, e deri në çlirimin përfundimtar të Kosovës, si President i parë emblematik dhe historik i saj.
Duke ju falenderuar për pjesëmarrje masive, do t`ua lë ekskluzivitetin juve, që ta shihni ekspozitën dhe ta vlerësoni atë, pse, jo, edhe të na kritikoni, të bëni vërejtjet e sugjërimet tuaja, duke na ndihmuar, për të bërë korrigjimet, përmirësimet e ekspozitës.
Bashkautori i ekspozitës, Dr. Sadik Krasniqi, foli, veç tjerash, “për një qasje të re institucionale kulturore shtetërore, siç është vendimi i Instuticioneve të Kosovës, në konsultim më Muzeun Historik, për të vlerësuar disa nga figurat më të shquara kombëtare, duke përgaditur ekspozita me fotografi dhe eksponate, nga jeta dhe veprimtaria e tyre. Filluam nga shtetformuesi i Kosovës, Presidenti historik Dr. Ibrahim Rugova.
Kjo do të jetë ekspozitë lëvizëse, në disa kryeqendra dhe qytete të Evropës dhe deri në Amerikë, ku mërgimtarët janë të shumtë në numër, por, edhe për banorët vendorë të shteteve të botës. Është nismë e ekspozimit të një thesari të çmuar të historisë kombëtare. Gjeneratat e reja duhet të njihen me epokën e Ibrahim Rugovës, sepse kjo epokë është njohur e vlerësuar, në supërlativë, nga popujt evropianë dhe botërorë.
Në emër të Muzeut Historik të Kosovës, ju falenderoj me përzemerësi, për pjesëmarrjen tuaj numerike e dinjitoze”,- tha Dr. Sadik Krasniqi.
Krijuesi Ibrahim Hoxha, nga Rosenheimi, u paraqit me një poemë, kushtuar Presidentit Rugova.
Grupi i këngëtarëve, i prirë nga Nehat Idrizi, këndoi për Presidentin Rugova dhe bashkëpunëtorin e tij, Sali Çekaj, Heronj të Kosovës.
Të pranishmit, me kurreshtje dhe admiratë, shikuan fotografitë dhe eksponatët e përzgjedhura me shije e finesë, nga autorët mjeshtrorë, Dr. Sadik Krasniqi dhe magjistër Besnik Rraci. Mbresa dhe fjalë miradije të pafund, për akspozitën shumë interesante, nga vizitorët e shumtë.
Tendinat, ku janë rrjeshtuar fotografitë, janë ndarë e renditur me kronologji si dhe duke prezantuar, veçmas, aspektin përmbajtësor, duke filluar:
1) Familja e Presidentit Rugova, pema gjenealogjike;
2) Përgaditja shkollore e intelektuale, kontributi dhe vlerësimi vendor e botërorë;
3) Emigracioni shqiptar;
4) Pamje me bashkëpunëtorë të ndryshëm;
5) Takimet zyrtare me përfaqësuesit ndërkombëtarë;
6) Fushata zgjedhore;
7) Istitucionet shtetërore;
8) Kulturë, art dhe traditë;
9) Ceremonia mortore.
10) Ekspozimi i të vetmës relike: kostumin e bartur nga Ibrahim Rugova. Për ndryshim nga ne, moshatarët e tij, që vishnim xhakoventa, rroba sportive, Ibrahimi, edhe si shkollar i mesëm, vishte kostum.
Prezantimi artistik dhe logjik i pamjeve, të realizuara në fotografi, është i përkryer. Mbresat ishin aq të forta, sa vizitorët nuk mjaftoheshin me shikimin e parë. Ata u ktheheshin, sërishmi, tendinave, varseve me fotografi, përzgjidhnin nga ato, duke i fiksuar në aparatët e tyre, për t`i bërë pronë të tyre të përjetshme.
Ekspozita fakto-grafike, e titulluar “Kontributi i Presidentit historik, Dr. Ibrahim Rugova, në shtetformimin e Kosovës”, është nismë e qëlluar, një borxh i shqiptarëve, madje, të kudondodhur, ndaj Presidentit Rugova, një nderim, për njeriun, që dijti dhe bëri më shumë se çdo shqiptar, për Kombin, Atdheun.
Falenderim zenitor, për të madhërishmin dhe të paarritshmin Rugovë!
Hyrje
Partia Shqiptare Demokristiane e Kosovës e themeluar më,4 nëntor 1990 tash ka kaluar 28 vjetorin e themelimit dhe të eksistimit si Parti Politike në Kosovë. Gjatë këtyre 28 viteve ajo pati ngritjet dhe rëniet e saj, ngritjet e saj ishin shumë të mëdha në periudhën e pushtimit të Kosovës, ku çdo shqiptar në Kosovë e ndiente vetën shqiptar Evropian, me kuptimin e fjalës shqiptar. Pas përfundimit të luftës së Kosovës edhe PSHDK si çdo parti politike e Kosovës pati vështirësitë e veta organizative dhe eksistuese, vështirësi të cilat krijoheshin prej dy qështjeve kryesore. E para ishte turri dhe lakmia për pushtet e udhëheqësve të PSHDK-së ndërsa e dyta ishte loja politike që i bënin Partitë e mëdha Politike të Kosovës, ku para zgjedhjeve bënin koalicione më PSHDK, e shfrytzonin sa për ti hedhur hi syve Partive të Djathta Evropiane ndërsa në anën tjetër pas zgjedhjeve e nënçmonin e torturonin dhe e sakatonin me metoda shumë të ulta politike. Në këtë torturë politike nuk ishte pa faji edhe lidershipi i PSHDK-së nëpër vite të cilët në vend që të shikonin interesin e ecjës përpara të Kosovës, ata i shikonin interesat e ngushta politike duke e dëmtuar elektoratin e PSHDK-së e me këtë duke e dëmtuar edhe orjentimin Evropian të Kosovës, karshi partive të djathta politike.Ecjakjët 28 vjeçare të PSHDK-së u rënduan sidomos viteve të fundit ku kjo parti ka mbetur e papërfillshme në skenën politike të Kosovës. Nuk dihet sot e kësaj dite a është PSHDK pozitë apo opozitë se para zgjedhjeve ishte në koalicion me Partitë që sot e kanë pushtetin, e pas zgjedhjeve lihet, harrohet,nënçmohet dhe bëhet shaka te paparashikushme me liderët e saj dhe udhëheqësit e PSHDK-së.
Kjo nuk ka qenë asnjëherë në traditën e Demokristianeve që ta pranoj nënçmimin, poshtrimin dhe idiotizimin që po ja bëjnë sot kësaj partie shqiptare partitë e mëdha të Kosovës të cilët gojën e kanë plot Evropë e kokën plot Azi, këto parti e kanë humbur orjentimin politik dhe nuk është e rastësishme izolimi politik që po i bënë Evropa politikës së Kosovës, sepse e ka kuptuar me kohë së pjesa me e madhe e politikaneve të Kosovës më shumë e duan babën sesa shkabën, e kjo nuk do koment fare kur në mes të Kosovës vjen Erdogan sulltani dhe i merr njerëzit sikurse të ishte në shtëpi të vetën, me plotë të drejtë e them se shkrimi që kam bërë me herët Kosova një shtet pa zot shtëpie ku kullosin turq e shkie doli plotësisht i saktë.
Si duhet ringjallur PSHDK
Partia Shqiptare Demokristiane e Kosovës duhet që ta bëjë një projekt-program për bashkëpunimin me Partitë simotra në Evropë dhe Amerikë. Ajo fillimisht duhet të kërkoj përkrahje politike nga CDU në Gjermani për një platformë politike të ecjës përpara. Kjo platofrmë duhet të bazohet në disa shtylla kryesore.Pranimi i PSHDK-së në Partitë popullore të Europës, pregatitje e investimeve të shteteve Evropiane dhe Amerikane në Kosovë përmes Platformës së udhëheqjës së Shtetit nga PSHDK dhe partitë tjera politike të Kosovës, me sjelljën e investitorve serioz Evropian në Kosovë, bashkëpunimi me profesionistë të Qeverive Evropiane të cilët kanë përvojën politike të udhëheqjës së shtetit në sfera të ndryshme shteterore siç janë ekonomia, zhvillimi i vendit,ringritja e cilësisë në sferën e arsimit, mjeksisë dhe shumë sfera të tjera që japin fryt dhe sukses në një të ardhme të afërt.
Pengimi i rrymave ekstremistë islamike përmes përkrahjes së politikës Amerikane dhe Evropiane duke e forcuar Shërbimin Inteligjentë të Kosovës përmes këshillave dhe profesionalizmin që kanë shtetet e zhvilluara si dhe duke e përgaditur kuadrot për çështje të sigurisë në shtetet Evropiane dhe në Amerikë. Para së gjithash duhet të përgatitur edhe një grup ekspertësh për analiza politike ku duhet paraprakisht të ndërtohet një platformë e përgjithshme shtetërore për ndërtimin e disa vijave kombëtare që nuk guxojnë të prekën.Në këtë platformë duhet të hynë edhe diskreditimi i politikanëve të Kosovës pavarësisht partive politike se ku janë dhe ku veprojnë që e mbajnë vijën e ekstermizmit islamik dhe i hapin fushëveprim aziatizimit të Kosovës.
Shtrirja dhe riorganizimi në mbarë Kosovën
PSHDK duhet të bëjë një riorganizim ndryshe nga ai që është bërë deri më tani.Ajo duhet të përhap degët e saj në gjithë Kosovën,duke përfshirë në brendësinë e saj intelektualë dhe intelektuale në mbarë qytetët e Kosovës të cilët nuk janë të korruptuar e nuk janë pjesë e krimit dhe korrupsionit të organizuarë tash e dy dekada në Kosovë.Kryesia e PSHDK-së si dhe Këshilli i Përgjithëm i saj duhet të zgjedh antarë të saj nga e gjithë Kosova. Një rol të rëndësishëm në PSHDK duhet ta luajnë edhe të rinjët dhe të rejat që janë shkolluar në Evropë dhe Amerikë.Ata duhet të jenë pjesë e një platforme politike mbrenda PSHDK-së e cila do ta nxirrte Kosovën nga ky hendek i thellë politik që e ka kapluar.Intelektualët shqiptarë në Kosovë pa dallim feje apo krahine duhet ta shohin PSHDK-në si një parti e qëndrës se djathtë politike dhe t´iu bashkohën asaj.Ata duhet ta kuptojnë një fakt se për të hyrë Kosova në Europë duhet të bëhet edhe politikë Evropiane.Duhet me fakte dhe argumente ti tregojmë Evropës se jemi pjesë e saj dhe jo vëtëm me fjalë.Shpeshherë gjatë aktivitetit tim 13 vjeçarë mbrenda CDU-së më ka rastisur të bisedoj me shumë Deputet të Bundestagut,si dhe Deputet të Republikave Gjermane si dhe funksionar të ndryshëm në shtetin Gjerman ku shpeshherë ma bënin pyetjen se pse nuk eksiston një Parti e Qendres së Djathtë në Kosovë siç është CDU në Gjermani.Apo si është e mundur që një Parti siç është PSHDK në Kosovë të mos mundet ta kalon as pragun zgjedhor e në anën tjetër te thuhet se ne dëshirojmë të hymë në Evropë. Këtyre pyetjeve të kolegeve të mij mbrenda CDU edhe sot e asaj dite nuk kam mundur t´iu kthej përgjigje.
Përfundimi
Partia Shqiptare Demokristiane e Kosovës duhet të shikohet nga elektorati i Kosovës si dhe nga intelektualët shqiptarë si një parti e vlerave Evropiane.Ajo duhet të forcohet me intelektualë shqiptarë të të dyja besimeve fetare dhe me një punë të përbashkët që do ta bëjnë këta intelektualë ti shtrinë deget e saj në gjithë Kosovën.Të thuash se dëshirojmë të hymë në Evropë dhe në anën tjetër mos ti përkrahim vlerat e mirëfillta Evropiane kjo është një vetvrasje politike që i bëhet çështjes shqiptare në përgjithësi si dhe shtetit të Kosovës në veçanti.
Shpesh here ia kam shtruar vetes pyetjen: Perse akademik Rexhep Qosja i merr ne shenjester gjigantet e mendimit shqiptar? Jam munduar me mish e me shpirt e krejt paanshem qe t’i fus te gjthe mekanizmat e mendjes sime te vogel ne veprim, per ta kuptuar pse eshte kaq i pameshirshem ndaj te larteperndurve? Duke e pare nga te gjitha anet, kam ardhur ne perfundim se, kete njeri e mundon trishtueshem deliri i madheshtise. Te jesh kunder me kaq terbim ndaj pendave me te mprehta te letrave shqipe, eshte dicka qe se pranon asnje mendje normale. Une e kuptoj deridikund kur u versulet me terbim Kadarese dhe Rugoves, sepse ai ata sheh si konkurent, por kur e percmon Lasgushin, viganin e vjerrsherimit shqip, kjo pastaj te detyron paqare te dyshosh ne shendetin e tij mendor. Shih se si e trajton Lasgushin, po citoj: “Asnj poet tjeter s’ia ka pare sherrin mungeses se frymezimit sa Lasgushi.” Qosja yne i kishte te gjitha mundesite te rreshtohet e te matet me njerezit me te medhenj te mendimit shqiptar, dhe jo vetem. Por si inatcor e ziliqar i madh qe eshte, me ketu sulme te paurta e zbret vetveten vetedijeshem nga rangu i te medhenjeve. Ajme!
Shpeshherë motot e politikanëve në Shqipëri dhe Kosovë janë aq të neveritshme sa që të bëjnë të vjellesh nga prapambeturitë e tyre politike. Është e habitshme dhe pa kurrfarë niveli të moralit politik kur ata që për tri dekada në Shqipëri dhe për dy dekada në Kosovë, Qeverisën me pushtetin dhe në momentin që vijnë zgjedhjet kërkojnë sllogane të reja.Shumica prej tyre e dinë se ju ka ardhur fundi politik dhe kërkojnë shpëtim apo shtegdalje duke u munduar që ti digjnin të tjerët si fajtorë për ta shpëtuar vetvetën.
Derisa politikanët tanë shqiptarë sillen në një rreth ku moto kryesore e kanë shkatërrimin e kundërshtarve politik dhe jo zhvillimin e vendit,politika shqiptare është rënë në një gropë të thellë e cila ka mbetur pa shtegdalje.Me zgjedhje vetem se po ndërrohen akteret politikë por nuk ndërrohet mentaliteti politik.Shkurt e shqip politikanët tanë shqiptarë po flasin shumë për perëndimin e po qeverisin me mentalitet lindor.I kuptoj në thelb mentalitetin politik lindor të tyre se shumica nga ata vijnë nga familje që i shërbyen diktaturave komuniste në trojet shqiptare.
Por është e quditshme se këta politikanë asnjëherë nuk e zbatojnë në veprim institucionin moral të dorëheqjes që është praktikë e politikës ndërkombëtare përendimore në rast të dështimit politikë dhe mosmundësisë së realizimit të projekteve e vizioneve të tyre politike të premtuara gjatë fushatave elektorale, apo në rast të ndonjë skandali që ndodhë mbrenda periudhës kohore të qeverisjës së tyre.Edhe me keq qëndron puna në Diplomacinë e dy shteteve shqiptare ku emrojnë persona pa ndonjë kredibilitet intelektual e diplomatikë vetëm ju mjafton fakti që të jenë të besueshmit dhe të degjuaritë e tyre që gjatë bisedave të tyre me një fjalor mjeran dhe aspak diplomatik shumica prej tyre thonë kështu na ka thënë shefi,kështu na ka urdhëruarë shefi, pa pasur një platformë se si duhet punuar në diplomaci.
Madje shumica as që njohin rregullat elementare të diplomacisë.Me një fjalë janë mbushur ambasadat me vëllëzer,motra,teze,tezakë,dajallarë,nipa mbesa,bashkëpartiakë bashkëpronarë, e çka tjetër të politikanëve shqiptarë në Shqipëri dhe Kosovë.Kurse kuadrot e afta politike që me integritet moral dhe intelektualë mundë të udhëheqin përfaqësitë tona diplomatike i mbajnë shumë larg politikës nga frika se ju rrezikohen karriget e tyre dhe nga fakti se e ruajnë integritetin intelektual dhe familjar dhe nuk bëhen shërbëtor dhe vazal të politikanëve shkurtpamës.Deri sa vazhdon kjo gjendje trojet shqiptare po zbrazën.
Të rinjët dhe të rejat në munges të një vendi të punës të dëshpruar po ikin nga trojet shqiptare.Kjo është e dhimshme për faktin se politika në të shumtën e rastëve nuk është e zonja që në Shqipëri dhe Kosovë të sjellë investitor përendimor të cilët do të hapin vende të reja të punës.
Është e quditshme se si politikanët shqiptarë në Shqipëri dhe Kosovë që ka dhjetra vjet që janë në krye të politikës së dështuar të njëjtit të kërkojnë një fillim të ri.Kjo i bjen sikur vrasësi dhe krimineli të thotë se mos më quani vrasës dhe kriminel se ka kaluar më shumë se një vit që nuk kam kryer krime dhe nuk kam bërë vrasje.
Liceu “Eugenio Montale” një shkollë e famshme në Romë, Itali për mësimdhënien, Klarensin e kanë përzgjedhur President të këtij Liceu.
Shkollën tetëvjecatre ( Scuola Media ) e mbaroi me rezultatin më të lartë 10 e lode duke qenë i vetmi nxënës në 320 të tjerë me këtë rezultat.
Është kënaqësi dhe krenari kur dëgjon për studentët shqiptarë anë e mbanë botës që nderojnë vehten e tyre dhe Kombin. Emigrimi dhe largimi nga Atdheu pëveç problemeve të shumta solli dhe arritje të jashtëzakonshme në shumë fusha të dijes, artit, kulturës dhe sportit. Një i tillë është nxënësi tejet inteligjent Klarens Gjeci i lindur në Romë nga dy prindër shqiptarë, më 1 korrik 2000. Ai edhe pse i lindur dhe rritur jashtë Shqipërisë sipas prindërve të tij ai flet dhe shkruan shumë bukur shqip, ndërkohë flet, anglisht, spanjisht dhe frëngjisht përveç italishtes dhe shqipes që i zotëron në mënyrë të përsosur.
Ajo që më ka bërë më shumë përshtypje është e folura elekuente në shqip çka është një shembull i shkëlqyer për të gjithë prindërit emigrantë, që për arsye të ndryshme fëmijët e tyre nuk flasin asnjë fjale shqip dhe kjo përbën një tragjedi kombëtare. Kjo tragjedi do të na kushtoje dhe do të ndihet shumë në vitet e ardhshme.
Klarensi qysh në fëmijëri është dalluar për inteligjencën, seriozitetin e gjërave dhe studimin rigoroz që ka kryer. Ai nuk është vetem tipi i një studjuesi që bie tërë ditën mbi libra, por ai është dhe shumë sportiv, çka e bën atë shumë popullor ndër të gjitha shkollat ku ka studjuar.
Shkollën tetëvjeçare “Scuola Media” e mbaroi me rezultatin më të lartë 10 e lode duke qenë i vetmi nxënës në 320 të tjerë me këtë rezultat.
Mbas shkollës “Scuola Media” , studjoi në Liceun “Eugenio Montale” për gjuhë të huaja dhe sivjet përfundoi maturën me rezultate të shkëlqyera.
Gjate gjithe jetës së tij shkollore ka qenë i zgjedhur përfaqësues ( Senator i Klasës ) dhe aktualisht ishte presidenti i Liceut Eugenio Montale në të cilin studjojnë 1500 studentë duke qenë kështu pjesë e Këshillit drejtues të këtij Liceu që përbëhet nga 8 profesorë dhe 4 studentë, duke pasur nje rol të rëndësishëm në vendim-marrjet e këshillit si buxheti i liceut dhe autoxhestioni nga ana e studentëve .
Liceu “Eugenio Montale” vitin e kaluar ka zenë vendin e dytë në klasifikimin e të gjitha shkollave te Romes si një nga shkollat me rezultate më të larta dhe një arritje superiore të mësimdhënies.
Për dy vjet rrjesht ka fituar bursa dhe ka marrë pjesë në ROMEMUN ( Rome Model United Nation ) e stimuluar nga OKB-ja duke përfaqsuar vitin e parë Shqipërinë në seksionin e UNESCO –s dhe vitin e dytë Sierra Leone ne seksionin e FAO-s . Është një djalë shumë sportiv dhe kapiten i skuadrës së futbollit. Gjithmonë në ndihmë të shokëve të klasës duke krijuar grupe pune pa e kursyer ndihmën sidomos në lëndët shkencore.
Klarens ka zgjedhur të studjojë Jurisprudencë e të specializohet për të Drejtën Internacionale për të realizuar ëndrrën e tij gjithmonë në mbrojtje të personave më të dobët.
I urojmë Klarensit shumë suksese dhe shpresojmë që këto dije që po merr në botën e qyetetëuar perëndimore t’i ushtrojë në Atdheun e prindërve të tij.
Staten Island, New York
6 korrik, 2019
Figura e heroit kombëtar Gjergj Kastrioti – Skënderbeu, u përkujtua me dashuri e nostalgji nga komuniteti shqiptar në Karakurt të Ukrainës. Gjatë këtij manifestimi përkujtimor, komuniteti shqiptar në Ukrainë, e vendosi bustin e heroit kombëtar të kombit shqiptar, Gjergj Kastrioti Skënderbeu në Karakurt, një fshat i Ukrainës banuar nga shqiptarët prej më se 200 vitesh. Busti Gjergj Kastriotit është vendosur në qendër të fshatit, ku shqiptarët e Karakurtit do të kenë tashmë mundësinë të identifikohen me heroin e tyre kombëtar dhe pse janë shumë larg vendit amë.
Iniciativa e ndërmarrë nga një grup shqiptarësh me mbështetjen e Postës Shqiptare ka realizuar këtë kërkesë të kahershme të mbi 2500 shqiptarëve që jetojnë në këtë vend. Të ardhur nga zona të ndryshme të vendit, kryesisht nga rrethinat e Korçës, pjesa më e madhe e tyre vijojnë të komunikojnë me njëri-tjetrin në gjuhën shqipe. Kryetarja e Bashkisë Elena Zheceva, në emër të gjithë banorëve vlerësoi vendosjen e bustit të Gjergj Kastriotit në qendër të fshatit dhe nënvizoi rëndësinë që kjo vepër ka në forcimin e unitetit mes tyre dhe shtetit amë. Ajo falënderoi grupin iniciator për këtë nismë si një mesazh i rëndësishëm në komunikimin me diasporën tonë në Ukrainë. Më tej, ata i shoqëruan dhe në shtëpinë e Kulturës, në muzeun dhe bibliotekën e Fshatit Karakurt.
Krahas saj, ministria e Diasporës së Shqipërisë ka parashikuar dërgimin e librave shkollore dhe një mësues të gjuhës shqipe për fëmijët e shkollës së fshatit, si dhe një grup valltarësh që do përformojnë një koncert me këngë e valle shqiptare për disa ditë.1 / 7
Foto e publikuara nga shqiptarët në Ukrainë
Marrë nga Vaticannews